ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 919 

22 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διορισμός Δικαιοδοτικού Οργάνου της Ένωσης Ποδο¬ 
σφαιρικών Ανωνύμων Εταιρειών (ΕΠΑΕ). 1 

Σύνθεση, συγκρότηση και κανόνες λειτουργίας του 
πρώτου Διοικητικού Συμβουλίου του Οργανισμού 

Αστικών Συγκοινωνιών Αθηνών. 2 

Τροποποίηση συστατικής πράξης του 2ου ΚΑΠΗ Χαϊ- 

δαρίου. 3 

Τροποποίηση της συστατικής πράξης της Δημοτικής 
Επιχείρησης Τουρισμού Πολιτισμού Δήμου Λάρισας 

(ΔΕΤΠΟΛ). 4 

Τροποποίηση και συμπλήρωση της 37075/374/ 
1.3.1958 απόφασης Υπ. Γεωργίας. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις 404173/4.11.1993 και 
404176/8.11.1993 αποφάσεις του Υπουργού Γε¬ 
ωργίας. 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 42663 (1) 

Διορισμός Δικαιοδοτικού Οργάνου της Ένωσης Ποδο¬ 
σφαιρικών Ανωνύμων Εταιρειών (ΕΠΑΕ). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Ν. 1958/91 (άρθρα 55 και 58). 
δ) Του Ν. 1889/90 «ρύθμιση επειγόντων θεμάτων Πο¬ 
δοσφαίρου». 

ε) Του Ν.Δ. 505/29.11.91 «οργάνωση και λειτουργία 
της Ένωσης Ποδοσφαιρικών Ανωνύμων Εταιρειών». 

2. Την αριθ. 54567/22.10.1993 κοινή απόφαση των 
Πρωθυπουργού και Υπουργού Πολιτισμού «περί ανάθεσης 
αρμοδιοτήτων στον Υφυπουργό Πολιτισμού Γεώργιο 
Λιάνη». 

3. Το γεγονός ότι δεν πρότεινε η ΕΠΑΕ με το αριθ. 
21976/13.10.93 έγγραφό της ομόφωνα τακτικό μέλος 
του Δικαιοδοτικού Οργάνου με τους δύο αναπληρωτές 


του, των οποίων η θητεία λήγει στις 27.12.1993 και χρήζει 
ο άμεσος διορισμός τους, αποφασίζουμε: 

1) Διορίζουμε τον τέως Πρόεδρο Εφετών Νίκο Χατζάκη 
με θητεία δύο (2) χρόνων τακτικό δικαιοδοτικό όργανο της 
Ένωσης Ποδοσφαιρικών Ανωνύμων Εταιρειών (ΕΠΑΕ). 

Ως Γραμματείς του δικαιοδοτικού Οργάνου διορίζονται 
οι μόνιμοι υπάλληλοι της ΓΓΑ: 
α) Παύλος, Κίτσος, 
β) Πενταράκη Ειρήνη, 
γ) Τσόχλα Γεωργία. 

Το ύψος της καταβαλλομένης από την ΕΠΑΕ μηνιαίας 
αποζημίωσης του τακτικού δικαιοδοτικού οργάνου και των 
Γραμματέων ορίζεται ως εξής: 

α) Τακτικό δικαιοδοτικό όργανο-δρχ. 250.000 μη¬ 
νιαίος. 

β) Γ ραμματείς δρχ. 80.000 μηνιαίος ο καθένας. 

Από τις αποδοχές θα παρακρατείται ο νόμιμος φόρος 
που αναλογεί στις ανωτέρω αποζημιώσεις. 

Η αποζημίωση του Δικαιοδοτικού Οργάνου και των 
Γραμματέων βαρύνουν την ΕΠΑΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
- 4- 

Αριθ. 22796/22.12.1993 (2) 

Σύνθεση, συγκρότηση και κανόνες λειτουργίας του πρώ¬ 
του Διοικητικού Συμβουλίου του Οργανισμού Αστικών 
Συγκοινωνιών Αθηνών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις της παρ. 4 του άρθρου 2 του Ν. 2175/ 
1993 (ΦΕΚ 211/Α722.12.1993) «οργάνωση ενιαίου φο¬ 
ρέα αστικών συγκοινωνιών στην περιοχή Αθηνών - Πει¬ 
ραιώς και Περιχώρων και άλλες διατάξεις». 

β) Το από 22.12.1993 έγγραφο του Σωματείου Εργαζο¬ 
μένων ΟΑΣ. 

γ) Το γεγονός ότι από τις διατάξεις της απόφασης αυτής 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

1. Συγκροτούμε το Δ.Σ. του Ο.Α.Σ.Α. που είναι 11 μελές 
και έχει την ακόλουθη σύνθεση: 

α) Σπυρίδων Αυγερινός, Πρόεδρος του Δ.Σ. και Γ ενικός 
Διευθυντής. 

β) ΒελισσάριοςΛιαροκάπης, Αντιπρόεδρος του Δ.Σ. και 
αναπληρωτής Γενικός Διευθυντής. 

γ) Δημήτριος Βιλαέτης, Διοικητικός Σύμβουλος μόνιμης 
απασχόλησης. 

δ) Ιωάννης Βαφειάς, Διοικητικός Σύμβουλος, 
ε) Δημήτριος Δημόπουλος, Διοικητικός Σύμβουλος, 
στ) Ο Γενικός Διευθυντής των ΗΛΠΑΠ. 
ζ) Ο Πρόεδρος και Γενικός Διευθυντής των ΗΣΑΠ. 
η) Δημήτριος Ευσταθιάδης, με αναπληρωτή τον Αθανά¬ 
σιο Μπαρτζώκα. 

θ) Στυλιανός Λογοθέτης, με αναπληρωτή τον Κων/νο 
Παττακό. 

ι) Γεώργιος Μαστοράκος, με αναπληρωτή τον Γιάννη 
Χριστοδούλου. 

ια) Ιωάννης Τσοϋφης, Πρόεδρος του Σωματείου Εργα¬ 
ζομένων ΟΑΣ, με αναπληρωτή τον Ιωάννη Μάμαλη, Γ ενικό 
Γραμματέα του ίδιου Σωματείου, ως εκπροσώπους εργα¬ 
ζομένων. 

2. Η θητεία του οριζόμενου Δ.Σ. διαρκεί μέχρι την 
εκλογή του πρώτου Δ.Σ. από τη Γ.Σ. των μετόχων και σε 
κάθε περίπτωση η θητεία του δεν μπορεί να υπερβεί το 
ένα έτος. 

3. Το μέλος του Δ.Σ. που προέρχεται από το προσωπικό 
του ΟΑΣΑ, κατά τη διάρκεια της θητείας του σ’ αυτό, λαμ¬ 
βάνει μόνο τις αποδοχές της θέσης του, χωρίς άλλη απο¬ 
ζημίωση, ενώ του παρέχεται κάθε διευκόλυνση για την 
άσκηση των καθηκόντων του Διοικητικού Συμβούλου. 

4. Το Δ.Σ. συνεδριάζει στην έδρα και τα κεντρικά γρα¬ 
φεία του ΟΑΣΑ. Το Δ.Σ. συνέρχεται σε τακτική συνε¬ 
δρίαση μία φορά το μήνα και έκτακτα οποτεδήποτε απο¬ 
φασίζει ο Πρόεδρος και Γ.Δ. ή αν υποβληθεί γραπτή αί¬ 
τηση έκτακτης σύγκλησης από τρία (3) τουλάχιστον μέλη 
του, στην οποία αίτηση αναφέρονται απαραίτητα και τα 
προς συζήτηση θέματα συνοδευομένη και από τις σχετι¬ 
κές εισηγήσεις. Η πρόσκληση σύγκλησης του Δ.Σ. κοινο¬ 
ποιείται στα μέλη του δύο (2) ημέρες προ της συνεδρία¬ 
σης και υπογράφεται υπό του προέδρου, με κοινοποίηση 
απαραίτητα και των σχετικών γραπτών εισηγήσεων. Για 
την αντιμετώπιση άμεσων προβλημάτων διαδοχής του 
ΟΑΣ υπό του ΟΑΣΑ, το Δ.Σ. συνέρχεται σε πρώτη συνε¬ 
δρίαση αμέσως μετά τη δημοσίευση της παρούσας από¬ 
φασης, χωρίς να τηρηθούν οι παραπάνω χρονικές δεσμεύ¬ 
σεις. 

Το Δ.Σ. βρίσκεται σε απαρτία και συνεδριάζει νόμιμα, 
όταν είναι παρόντα τουλάχιστον έξι (6) μέλη του, συμπερι¬ 
λαμβανομένου του Προέδρου ή του Αντιπροέδρου αυτού. 

Οι αποφάσεις του Δ.Σ. λαμβάνονται, με την απόλυτη 
πλειοψηφία των παρόντων μελών, ενώ σε περιπτώσεις 
ισοψηφίας υπερισχύει η ψήφος του Προέδρου ή του Αντι¬ 
προέδρου αν ο Πρόεδρος απουσιάζει ή κωλύεται. 

Στις συνεδριάσεις του Δ.Σ. προσκαλούνται να παρίστα- 
νται και να λαμβάνουν μέρος στις συζητήσεις των θεμάτων 
που συζητοϋνται, υπηρεσιακοί παράγοντες ή άλλα αρμό¬ 
δια πρόσωπα. 

5. Το Διοικητικό Συμβούλιο είναι αρμόδιο να αποφασίζει 
για κάθε θέμα που αφορά στη Διοίκηση του Οργανισμού, 
στη διαχείριση της περιουσίας του και γενικά στην επιδί¬ 
ωξη του σκοπού του. 

Ειδικότερα το Δ.Σ. έχει τις παρακάτω αρμοδιότητες: 
α) Αποφασίζει για τον μεσοπρόθεσμο και μακροπρόθε¬ 
σμο προγραμματισμό του ΟΑΣΑ και κυρίως στους τομείς 
των επενδύσεων και των χρηματοδοτήσεων. 

β) Καταρτίζει και υποβάλλει στη Γ ενική Συνέλευση των 


μετόχων για έγκριση τον ετήσιο προϋπολογισμό του, τον 
ετήσιο Ισολογισμό και την έκθεση πεπραγμένων. 

γ) Εγκρίνει και υποβάλλει στη Γ ενική Συνέλευση των με¬ 
τόχων του τους προϋπολογισμούς, τους ετήσιους ισολογι¬ 
σμούς και τις εκθέσεις πεπραγμένων των Εταιρειών που 
ιδρύει, κατά το άρθρο 1 παρ. 4 του Ν. 2175/1993 για πε¬ 
ραιτέρω έγκριση. 

δ) Εγκρίνει τα καταστατικά, τους Οργανισμούς, τους 
Κανονισμούς και τους κανονισμούς χρήσης του ίδιου και 
των Εταιρειών που ιδρύει και τους υποβάλλει για έγκριση 
στους αρμόδιους, κατά το Ν. 2175/1993, Υπουργούς. 

ε) Προτείνει στη Γ.Σ. των μετόχων την ίδρυση θυγατρι¬ 
κών Εταιρειών, σύμφωνα με τις κείμενες διατάξεις και τις 
ειδικότερες διατάξεις του Ν. 2175/93. 

στ) Παρακολουθεί συστηματικά την πορεία και την υλο¬ 
ποίηση του προγράμματος του ΟΑΣΑ και των Εταιρειών 
που κατά την παρ. 4 του άρθρου 1 του Ν. 2175/93 ιδρύει. 

ζ) Αποφασίζει την κατάρτιση συμβάσεων και την 
έγκριση προμηθειών ή αναθέσεων έργων με τον κανονι¬ 
σμό που το ίδιο εγκρίνει. 

η) Αποφασίζει γενικά επί κάθε θέματος που παραπέ¬ 
μπει σ’ αυτό ο Πρόεδρος - Γ ενικός Διευθυντής. 

6. Ο Πρόεδρος του Δ.Σ. και Γενικός Διευθυντής των 
υπηρεσιών του ΟΑΣΑ, έχει τις παρακάτω αρμοδιότητες 
και καθήκοντα: 

α) Προΐσταται όλων των υπηρεσιών του ΟΑΣΑ και διευ¬ 
θύνει τις εργασίες του, λαμβάνοντας τις αναγκαίες προς 
τούτο αποφάσεις, σύμφωνα με τον Ν. 2175/1993, την 
παρούσα απόφαση, τους κανονισμούς και τις αποφάσεις 
της Γενικής Συνέλευσης των μετόχων, του Διοικητικού 
Συμβουλίου. 

β) Καταρτίζει την ημερήσια διάταξη των συνεδριάσεων 
του Δ.Σ. 

γ) Εκπροσωπεί τον ΟΑΣΑ δικαστικώς και εξωδίκως, ενώ 
με αποφάσεις του μπορεί να αναθέτει την εκπροσώπηση 
του Οργανισμού στον Αντιπρόεδρο ή τους Συμβούλους 
μόνιμης απασχόλησης, σε υπαλλήλους του ΟΑΣΑ, στους 
Νομικούς Συμβούλους ή Δικηγόρους. 

. δ) Έχει κάθε άλλη αρμοδιότητα, που ανατίθεται σ’ αυ¬ 
τόν από τον Ν. 2175/93 ή που εκχωρείται σ’ αυτόν με 
απόφαση της Γ.Σ. ή του Δ.Σ. 

7. Τον Πρόεδρο και Γ.Δ. του ΟΑΣΑ, όταν απουσιάζει ή 
κωλύεται, αναπληρώνει σε όλες τις αρμοδιότητες και τα 
καθήκοντα, ο Αντιπρόεδρος του Δ.Σ. και αναπληρωτής 
Γ.Δ. 

8. Ο Πρόεδρος του Γ.Δ. με απόφασή του, την οποία 
ανακοινώνει στο Δ.Σ., δύναται να αναθέσει μέρος των αρ¬ 
μοδιοτήτων του, στον Αντιπρόεδρο και αναπληρωτή Γεν. 
Δ/ντή ή στους Διοικητικούς Συμβούλους μόνιμης απασχό¬ 
λησης. 

9. Σε περίπτωση ανάκλησης, θανάτου, παραίτησης ή 
αποχώρησης για οποιοδήποτε λόγο μέλους του Δ.Σ., πριν 
από τη λήξη της θητείας του, ορίζεται νέο μέλος για τον 
χρόνο που υπολείπεται. 

10. Η γραμματειακή εξυπηρέτηση του Δ.Σ. παρέχεται 
από Γραμματέα, που ορίζεται με απόφαση του Δ.Σ. και 
μετά από πρόταση του Προέδρου - Γ εν. Δ/ντή. Ο Γ ραμμα- 
τέας παρίσταται στις συνεδριάσεις του Δ.Σ., κρατάει τις 
αναγκαίες για τη σύνταξη των πρακτικών σημειώσεις και 
στη συνέχεια φροντίζει για τη σύνταξη, υπογραφή και επι¬ 
κύρωση των πρακτικών. Επίσης ο Γραμματέας φροντίζει 
για την προετοιμασία της σύγκλησης του Δ.Σ. 

Στα πρακτικά που κρατάει ο Γ ραμματέας του Δ.Σ. κατα- 
χωροϋνται οι γραπτές εισηγήσεις, περιλήψεις των προφο- 

ρικών εισηγήσεων και συζητήσεων και οι αποφάσεις που 
λαμβάνονται από το Δ.Σ. Τα πρακτικά αυτά υπογράφονται 
από τον Πρόεδρο, τα παρόντα μέλη του Δ.Σ. και τον Γραμ- 
ματέα αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1993 

Ο ΥΠΟΥΡΓΟΣ 

ΓΙΑΝΝΗΣ ΧΑΡΑΛΑΜΠΟΥΣ 
-+- 

Αριθ. 26174 (3) 

Τροποποίηση συστατικής πράξης του 2ου ΚΑΠΗ 
Χαϊδαρϊου. 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Την αριθ. 26030/21.1.1988 απόφασή μας, περί συ- 
στάσεως ίδιου Νομικού Προσώπου με το όνομα «2ο ΚΑΠΗ 
Χαϊδαρϊου», στο Δήμο Χαϊδαρϊου του Νομού Αττικής. 

2. Τις διατάξεις του άρθρου 187 του Δ.Κ.Κ. (Π.Δ. 323/ 
1989). 

3. Την αριθ. 476/93 απόφαση του Δημοτικού Συμβου¬ 
λίου Χαϊδαρϊου, περί τροποποιήσεως της συστατικής πρά¬ 
ξης του Νομικού αυτού Προσώπου, αποφασίζουμε: 

Τροποποιούμε το εδάφ. α' της παραγράφου 4 της αριθ. 
26030/21.1.88 απόφασής μας, που αφορά στη σύσταση 
Ιδιου Νομικού Προσώπου με το όνομα 2ο ΚΑΠΗ Δήμου 
Χαϊδαρϊου, η οποία διαμορφώνεται ως εξής: 

α) Το Δήμαρχο, ή άλλο μέλος του Διοικητικού Συμβου¬ 
λίου, αιρετό ή μη, που ορίζεται από το Δήμαρχο. 

Κατά τα άλλα, ισχύει όπως έχει, η τροποποιούμενη από¬ 
φασή μας. 

Από τις διατάξεις της παρούσας απόφασης δεν προκα- 
λεϊται δαπάνη σε βάρος του προϋπολογισμού του Δήμου 
Χαϊδαρϊου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 8 Δεκεμβρίου 1993 

Η Νομάρχης 
Μ. ΣΗΜΑΝΤΩΝΗ 

-♦- 

Αριθ. 26607 (4) 

Τροποποίηση της συστατικής πράξης της Δημοτικής Επι¬ 
χείρησης Τουρισμού Πολιτισμού Δήμου Λάρισας (ΔΕΤ- 
ΠΟΛ). 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α. Του άρθρου 260 του Π.Δ. 323/1989, 
β. Του άρθρου 27 του Ν. 2081/1992, 
γ. Του Π.Δ. 250/1989 «περί μεταβιβάσεως αρμοδιοτή¬ 
των στους Νομάρχες». 

2. Την αριθ. 26059/31.5.1989 απόφαση του Υπουργού 
Εσωτερικών με την οποία συστήθηκε η επιχείρηση Τουρι¬ 
σμού - Πολιτισμού Δήμου Λάρισας όπως τροποποιήθηκε 
μεταγενέστερα με αποφάσεις μας. 

3. Την αριθ. 630 απόφαση του Δημοτικού Συμβουλίου 
Λάρισας με την οποία αυξάνεται το μετοχικό κεφάλαιο της 
επιχείρησης κατά 45.000.000 δραχμές, αποφασίζουμε: 

Τροποποιούμε την αριθ. 10794/18.5.1993 απόφασή 


μας με την οποία το μετοχικό κεφάλαιο της επιχείρησης 
Τουρισμού - Πολιτισμού Δήμου Λάρισας είχε ορισθεί στο 
ποσό των 458.000.000 δραχμών και αυξάνουμε αυτό 
κατά 45.000.000 δραχμές από εισφορά του Δήμου. 

Με την παραπάνω αύξηση το συνολικό μετοχικό κεφά¬ 
λαιο της επιχείρησης (ΔΕΤΠΟΛ) ανέρχεται στο ποσό των 
503.000.000 δραχμών. 

Κατά τα λοιπά ισχύει η αριθ. 26059/1989 απόφαση του 
Υπουργού Εσωτερικών όπως τροποποιήθηκε μεταγενέ¬ 
στερα. 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Λάρισας ύψους 
45.000.000 δραχμών για το τρέχον οικονομικό έτος. 

Για τη δαπάνη αυτή έχει εγγράφει πίστωση στον προϋ¬ 
πολογισμό του Δήμου Λάρισας ύψους δραχμών 
45.000.000, με τα στοιχεία 2.12.8.01. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 7 Δεκεμβρίου 1993 
Ο Νομάρχης 

ΠΑΣΧ. ΙΩΑΝΝ. ΜΗΤΛΙΑΓΚΑΣ 

-♦- 

Αριθ. 17843 (5) 

Τροποποίηση και συμπλήρωση της 37075/374/1.3.1958 
απόφασης Υπ. Γεωργίας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του Ν.Δ. 608/48 «περί διοικήσεως και 
διαχειρίσεως των δι’ αρδεύσεις χρησιμοποιουμένων υδά- 
των». 

2. Τις διατάξεις του Ν.Δ. 3881 /58 «περί Έργων Εγγείων 
Βελτιώσεων» και των εκτελεστικών αυτού διαταγμάτων. 

3. Το Β.Δ. 192/1972 «περί καθορισμού των αρμοδιοτή¬ 
των των Υφυπουργών - Προϊσταμένων των Περ/κών Διοι¬ 
κήσεων και μεταβιβάσεως σ’ αυτούς και τους Νομάρχες 
αρμοδιοτήτων του Υπουργού Εθνικής Οικονομίας». 

4. Το Νόμο 1341/1983 «περί παραχώρησης δικαιώμα¬ 
τος χρήσεως δημοσίων υδάτων από τους Υπουργούς Γ ε¬ 
ωργίας και Δημοσίων Έργων». 

5. Το Π.Δ. 332/1983 «περί μεταβιβάσεως αρμοδιοτή¬ 
των του Υπουργού Γ εωργίας και Προϊσταμένων Διανομαρ- 
χιακών Υπηρεσιών στους Νομάρχες». 

6. Την αριθ. 37075/374/1.3.1958 απόφαση Υπουργού 
Γεωργίας «περί απαλλοτριώσεως υδάτων πηγών Μάτι 
Τυρνάβου Αγ. 'Αννης Ν. Λάρισας». 

7. Την 2/5/3.9.93 γνωμοδότηση του Περ/κού Γνωμο- 
δοτικού Συμβουλίου Εγγειοβελτιωτικών Έργων Κεντρικής 
Ελλάδος, αποφασίζουμε: 

Τροποποιούμε την παράγρ. Ια της αριθ. 37075/374/ 
1.3.1958 απόφασης ΥΠ.ΓΕ ως προς την φράση «από 1 ης 
Μαΐου μέχρι 30ης Σεπτεμβρίου....» αντικαθιστώντας την 
με την φράση «από 1ης Μαρτίου έως 30ης Οκτω¬ 
βρίου...... 

2. Συμπληρώνουμε την αριθ. 37075/374/1.3.58 από¬ 
φαση ΥΠ.ΓΕ μετά την παραγρ. 5 με τα παρακάτω: 

α. Καθορίζουμε την στάθμη της λίμνης σε ύψος 1,5 μ. 
με σημείο αναφοράς το κάτω άκρο του υπάρχοντος θυρο- 
φράγματος της παλαιός κοίτης στην αρχή της υδροληψίας 
όπου με την μέριμνα και ευθύνη της Δ/νσης Ε.Β. Λάρισας 
θα κατασκευασθεί τεχνικό το οποίο θα διασφαλίζει την 
στάθμη της λίμνης στο 1.5 μ. 

β. Τις χρονιές με ανομβρία και όταν μειώνεται η παροχή 
των πηγών και η στάθμη της λίμνης κατέβει στο 1,5 μ. θα 
ισχύουν τα εξής: 

βα) Διακοπή της παροχέτευσης νερού προς την κε¬ 
ντρική διώρυγα του ΤΟΕΒ Μάτι Τυρνάβου. 

ββ) Απαγόρευση των αρδεύσεων απ' ευθείας από τη λί¬ 
μνη (τόπο με τα πετρελαιοκίνητα όσο και με τα ηλεκτροκί¬ 
νητα αντλητικά συγκροτήματα) με την ευθύνη του ΤΟΕΒ 
και της Αγροφυλακής. 

βγ) Λειτουργία των παραλίμνιων γεωτρήσεων του ΠΑΥΘ 
που βρίσκονται ανάντη των πηγών οι οποίες θα παροχε¬ 
τεύουν νερό στη λίμνη, και της γεώτρησης που βρίσκεται 
κοντά στο θυρόφραγμα της λίμνης δίπλα στο αντλιοστάσιο 
καθώς και όσων γεωτρήσεων υπάρχουν κατά μήκος της 
διώρυγας. 

3. Κατά τα λοιπά ισχύει η αριθ. 37075/374/1.3.1958 
απόφαση ΥΠ.ΓΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 13 Δεκεμβρίου 1993 

Ο Νομάρχης 
ΠΑΣΧ. ΜΗΤΛΙΑΓΚΑΣ 

- +- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

1. Στην 404173/4.11.1993 απόφαση του Υπουργού 
Γεωργίας «μεταβίβαση στους Γενικούς Γραμματείς, 
στους Γενικούς Διευθυντές και στους Υπηρεσιακούς πα¬ 
ράγοντες του Υπουργείου της εξουσίας να υπογράφουν 
«Με εντολή Υπουργού», που δήμοσιεύθηκε στο ΦΕΚ 844/ 
Β75.11.93, και συγκεκριμένα στις Γενικές Αρμοδιότητες 
με αριθ. 18, το εσφαλμένο «Έγκριση μετακίνησης για 
εκτέλεση υπηρεσίας στο εξωτερικό Προϊσταμένων Τμη¬ 


μάτων και λοιπών υπαλλήλων» διορθώνεται στο ορθό 
«Έγκριση μετακίνησης για εκτέλεση υπηρεσίας στο εξω¬ 
τερικό Προϊσταμένων Δ/νσεων, Τμημάτων και λοιπών 
υπαλλήλων». 

2. Στην 404176/8.11.93 απόφαση του Υπουργού Γε¬ 
ωργίας «Μεταβίβαση στους Γ ενικούς Γ ραμματείς, στους 
Γενικούς Διευθυντές και στους υπηρεσιακούς παράγο¬ 
ντες του Υπουργείου, της εξουσίας να υπογράφουν «Με 
εντολή Υφυπουργού», που δημοσιεύθηκε στο ΦΕΚ 845/ 
Β75.11.93, και συγκεκριμένα: 

α) Στις Γ ενικές αρμοδιότητες με αριθ. 18 το εσφαλμένο 
«Έγκριση μετακίνησης για εκτέλεση υπηρεσίας στο εξω¬ 
τερικό Προϊσταμένων Τμημάτων και λοιπών υπαλλήλων» 
διορθώνεται στο ορθό «Έγκριση μετακίνησης για εκτέ¬ 
λεση υπηρεσίας στο εξωτερικό Προϊσταμένων Δ/νσεων - 
Τμημάτων και λοιπών υπαλλήλων». 

β) Στη Γ ενική Γ ραμματεία Δασών και Φυσικού Περιβάλ¬ 
λοντος - Δ/νσεις Δασών με αριθ. 35, 36 και 37 τα εσφαλ¬ 
μένα: 

«35) χορήγηση άδειας παραγωγής σπόρων για αναδα¬ 
σώσεις και αναχλοάσεις σε ιδιώτες, συνεταιριστικές οργα¬ 
νώσεις και οργανισμούς. 

36) Έγκριση εισαγωγής σπόρων για αναδασώσεις και 
αναχλοάσεις από ιδιώτες οιασδήποτε ποσότητας. 

37) Απόφαση περί εισαγωγής ειδών και νέων ποικιλιών, 
δασικών σπόρων», διορθώνονται στα ορθά: 

«35) Χορήγηση άδειας παραγωγής, σπόρων και φυτών 
για αναδασώσεις και αναχλοάσεις σε ιδιώτες, συνεταιρι¬ 
στικές οργανώσεις και οργανισμούς. 

36) Έγκριση εισαγωγής σπόρων και φυτών για αναδα¬ 
σώσεις και αναχλοάσεις από ιδιώτες οιασδήποτε ποσότη¬ 
τες. 

37) Απόφαση περί εισαγωγής ειδών και νέων ποικιλιών, 
δασικών σπόρων και φυτών.» 

(Από το Υπουργείο Γεωργίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


